|  |  |
| --- | --- |
|  | **MINISTERUL SĂNĂTĂŢII**  **DIRECŢIA DE SĂNĂTATE PUBLICĂ A JUDEŢULUI CLUJ**  **Cluj-Napoca, 400158, Str. Constanţa nr. 5, etaj I;**  **Telefon: 0040 - 264-433645; Fax: 0040 - 264-530388;**  **Web : www.dspcluj.ro; E-mail : [dspj.cluj@dspcluj.ro](mailto:dspj.cluj@dspcluj.ro)** |

**CĂTRE,**

**INSTITUTUL ONCOLOGIC “PROF. DR. I. CHIRICUTA” CLUJ-NAPOCA**

**INSTITUTUL INIMII DE URGENTA PENTRU BOLI CARDIOVASCULARE “NICOLAE STANCIOIU” CLUJ-NAPOCA**

**INSTITUTUL CLINIC DE UROLOGIE SI TRANSPLANT RENAL CLUJ-NAPOCA**

**INSTITUTUL REGIONAL DE GASTROENTEROLOGIE-HEPATOLOGIE “PROF. DR. OCTAVIAN FODOR” CLUJ-NAPOCA**

**SPITALUL CLINIC JUDETEAN DE URGENTA CLUJ**

**SPITALUL CLINIC MUNICIPAL CLUJ NAPOCA**

**SPITALUL CLINIC DE URGENTA PENTRU COPII CLUJ-NAPOCA**

**SPITALUL CLINIC DE RECUPERARE CLUJ-NAPOCA**

**SPITALUL CLINIC DE BOLI INFECTIOASE CLUJ NAPOCA**

**SPITALUL CLINIC DE PNEUMOFTIZIOLOGIE “LEON DANIELLO” CLUJ NAPOCA**

**SPITALUL UNIVERSITAR CF CLUJ-NAPOCA**

**SPITALUL MUNICIPAL TURDA**

**SPITALUL MUNICIPAL CAMPIA TURZII**

**SPITALUL MUNICIPAL DEJ**

**SPITALUL MUNICIPAL GHERLA**

**SPITALUL ORASENESC HUEDIN**

**SPITALUL DE BOLI PSIHICE BORSA**

Vă informăm că Direcţia de Sănătate Publică a Judeţului Cluj marchează în data de 5 mai 2018, campania **„SALVEAZĂ VIEŢI: Igiena Mâinilor”**.

Iniţiativa anuală „SALVEAZĂ VIEŢI: Igiena Mâinilor” este parte a efortului major global coordonat de Organizaţia Mondială a Sănătăţii, care sprijină profesioniştii din domeniul sănătăţii să-şi îmbunătăţească igiena mâinilor şi să contribuie astfel la prevenirea infecţiilor asociate asistenței medicale grave, care pun frecvent viaţa în pericol.

În acest an, tema campaniei este: **Preveniți SEPTICEMIA - este în mâinile voastre.**

Septicemia apare ca răspuns al organismului atunci când infecția afectează țesuturile și organele. Dacă nu este recunoscută din timp și nu este gestionată prompt, poate duce la șoc septic, insuficiențe multiple de organ și deces. Este o complicație gravă a infecției în toate țările și în mod particular în țările slab și mediu dezvoltate reprezintă o cauză majoră de morbiditate și mortalitate maternă și neonatală.

Deși este dificil de stabilit povara globală prin septicemie, câteva publicații științifice au raportat că septicemia afectează în fiecare an mai mult de 30 milioane de persoane, cu potențial letal pentru 6 milioane din pacienţi. Septicemia este frecvent subdiagnosticată în stadiul precoce, potențial reversibil.

Septicemia poate fi unul din cele mai frecvente evenimente adverse din perioada spitalizării. Cum aceste infecții sunt de multe ori rezistente la antibiotice, pot conduce rapid la deteriorarea stărilor clinice.

Spitalele şi alte unităţi sanitare sunt invitate să ia parte la această iniţiativă globală pentru a continua creşterea nivelului de conştientizare în privinţa importanţei igienei mâinilor, pentru a transfera acţiunile la nivelul îngrijirilor.

Spitalele şi alte unităţi sanitare care doresc să-şi îmbunătăţească controlul infecţiilor, sunt invitate să se înregistreze pentru „SALVEAZĂ VIEŢI: Igiena Mâinilor” la următoarea adresă: [www.who.int/gpsc/5may/register/en/](http://www.who.int/gpsc/5may/register/en/).

**Cu stimă,**

**DIRECTOR EXECUTIV**

**DR. MIHAI MOISESCU- GOIA**

|  |  |
| --- | --- |
|  | **MINISTERUL SĂNĂTĂŢII**  **DIRECŢIA DE SĂNĂTATE PUBLICĂ A JUDEŢULUI CLUJ**  **Cluj-Napoca, 400158, Str. Constanţa nr. 5, etaj I;**  **Telefon: 0040 - 264-433645; Fax: 0040 - 264-530388;**  **Web : www.dspcluj.ro; E-mail : [dspj.cluj@dspcluj.ro](mailto:dspj.cluj@dspcluj.ro)** |

**Către mass media locală,**

**.**

**Alăturat vă trimitem un material referitor la campania Salveaza vieti: Igiena mainilor-5 mai 2018, pe care vă rugăm să-l publicati in ziarul Dumneavoastră sau să-l difuzati in emisiunile Dumneavoastră, având in vedere importanta informării populatiei cu privire la aceasta temă.**

Scopul campaniei este de a crește nivelul de conștientizare în ceea ce privește importanța igienei mâinilor.

Până la 80% din bolile infecţioase se transmit prin mâini, conform rapoartelor Organizaţiei Mondiale a Sănătaţii. Mâinile sunt un vector de contaminare foarte mare. Atât in viaţa cotidiană, cât şi in cea profesională, mâinile atrag şi ulterior împrăştie numeroşi microbi şi germeni, transmiţători de boli.

Pentru a evita declanşarea anumitor afecţiuni grave precum gripa, hepatita A, meningita, diareea, infecţiile oculare, alergiile si micozele, este suficient sa adoptaţi gesturi simple pentru o igienă corectă a mâinilor.

Spălatul regulat al mâinilor este indispensabil pentru păstrarea sănătăţii, în special după fiecare utilizare a toaletei, înainte şi dupa pregătirea mesei precum şi după contactul cu animale.

Metoda corectă de spălare a mâinilor este foarte importantă. Săpunul singur nu este suficient pentru indepărtarea germenilor. Doar combinaţia săpunirii, frecării, clătirii şi ştergerii protejează. De aceea este indispensabilă ştergerea ulterioară şi nu doar uscarea. Se recomandă următorul procedeu pentru spălarea mâinilor:  
1.  Umezirea mâinilor sub apă curgătoare  
2.  Săpunirea temeinică a mâinilor  
3.  Nu uitaţi să frecaţi săpunul pe spatele mâinilor, pe încheieturi şi între degete  
4.  Clătiţi bine sub apă curgătoare  
5.  Ştergeţi cu un prosop, care să fie utilizat numai o dată

**Cu consideraţie,**

**DIRECTOR EXECUTIV**

**DR. MIHAI MOISESCU- GOIA**